LidanRubinov/Halacha-QA huggingface dataset:
שאלה: ווקס על בסיס מים בשבת: האם ווקס לשיער על בסיס מים מותר לשימוש בשבת? זה נבלע לגמרי בתוך השיער לדעתי.
תשובה: הדבקת שער או העמדתו אינה אסורה. ובנוזלי מותר (שש"כ יד,מח)
שאלה: לכבד בקוואטר זוג מאורס: האם מותר לכבד בקוואטר, חתן וכלה בין האירוסין לחתונה?
תשובה: לא מקובל לעשות זאת.
שאלה: ש"ץ שטעה בתפילת שבת: האם הרב סובר שש"ץ שהתחיל בטעות בשבת אתה חונן יגמור את הברכה או שלא משום טורח ציבור?
תשובה: ש"ץ לא יגמור בחזרה גם משום טורח וגם משום כבוד הציבור.
שאלה: מעשרות מסכום שחזר אלי: לפני כשנה וחצי לקחתי הלוואה ע"מ לפתוח חשבון השקעות בבורסה, אני עדיין משלמת את החוב (לקחתי ל4 שנים). הפסדתי כמחצית מהסכום- כך שהסכום שנשאר הוא לא רווח, לאחרונה נזקקתי בדחיפות למזומנים ומשכתי את רוב הכסף, האם אני צריכה לתת מעשרות?
תשובה: חיוב מעשר האו רק מהרווחים.
שאלה: לאכול לפני תפילת שחרית באולפנה: כל בוקר אני קמה לאולפנה ב6 ותמיד אני אוכלת לפני ורק ב8 אני מתפללת שחרית עם כל הכיתה, זה ר או שיש הלכה לזה?
תשובה: אסור לאכול לפני התפילה אלא אם כן אדם לא מרגיש טוב או שמרגיש רעב וצמא כך שאינו יכול לכווין בתפילה.
שאלה: תיקונים וקיום מצוות: 1. כל החיים חשבתי שזכויות לחוד ועוונות לחוד, ועכשיו שמעתי מפי הרב בן ציון מוצפי שעבירות מכבות מצוות. האם זה כל כך חמור? 2. שמעתי מפי הרה"ג בן ציון מוצפי שיש תיקונים לעוון כריתות ואחד מהם לשבת כל הלילה ללמוד תורה שזה מכפר על עוון כרת, או להציל עוד מישהו, או לתרום לצדקה וכו. איזה עוד דברים מכפרים על איסור כרת (כמה שיותר --- וגם סיגופים)?
תשובה: 1. השב בתשובה עוונותיו הופכים לזכויות. 2. מקובל לכוון מנהגי תשובה על חטא - לימוד תורה, צדקה וקבלת חומרות במצוות (לא סיגופים).
שאלה: הדלקה וכיבוי אזעקה ביום שבת: למשיב, אני שומר שבת. אני גר במקום שיש בו פריצות לבתים (אני מדליק כל יום את האזעקה לפני שינה). אני מאוד מפחד שיפרצו לי לבית. אני רוצה להדליק את האזעקה של הבית לפני השינה ביום שישי בערב ולכבות אותה בבוקר יום שבת לפני היציאה לבית כנסת. האם מותר לי להדליק ולכבות ביום שבת? לתשובה מראש
תשובה: אין היתר לחלל שבת בכדי למנוע פריצות. הצעתי, לבדוק אפשרות של שימוש בשעון שבת למערכת האזעקה. מותר להשתמש בשבת במצלמות (טמ"ס).
שאלה: גדר יגערו בו חביריו : אבל על אביו או אמו שהשלושים חל אחרי ראש השנה בחול המועד סוכות (השבעה מסתיימת לפני ראש השנה), ובאופן קבוע הוא מתגלח כל יום. מתי רשאי להתגלח, הרי גוערים בו גם אחרי שבוע בערב ראש השנה, לאחר שלושים יום בחול המועד,לפני חג סוכות או מאוחר יותר?
תשובה: הגערה בתגלחת הפנים היא עם גמר השלושים.
שאלה: מדרש לר"ה וליו"כ: ידוע המדרש שמופיע בזוהר לפרשת משפטים כי בר"ה השטן רוצה להביא את הלבנה שתבוא להעיד נגד ישראל והיא מתכסית בפניו וכך הוא לא יכול להביא אותה למשפט מופיע גם במסכת יומא. רציתי לשאול, הרי בר"ה אנו נכתבים והדין עומד ותלוי עד יום הכיפורים אז נחתמים, אם כן, עד יו"כ הלבנה מתגלית, מה מונע מהשטן מלהביא את הלבנה להעיד נגד ישראל ביום כיפור?
תשובה: כיון שהדין הוא בר"ה רק יום זה קובע. ויום הכיפורים איננו יום דין אלא יום סליחה ומחילה. ואם אין סליחה גמורה יש רק אישור הדין של ר"ה.
שאלה: "ובא לציון גואל ולשבי פשע ביעקב": נראה כי סדר הדברים ההגיוני הוא קודם "ולשבי פשע" ואז "ובא לציון" לא ראיתי מפרש בישעיה שמתייחס לכך. ולא עוד, אלא שעפ"י דברי הגמ ביומא פ"ו ב נלמד מהפסוק כי גדולה תשובה שמביאה לידי גאולה וזה מחזק עוד יותר את שאלתי כי צריך היה להיות סדר הפוך כביכול כמובן בפסוק?
תשובה: לשואל נראה שח הרגישו בשאלתך, ומשום כך דרשו דרשתם במסכת יומא (פו עמוד ב): אמר רבי יונתן: גדולה תשובה שמביאה את הגאולה, שנאמר "ובא לציון גואל ולשבי פשע ביעקב" - מה טעם ובא לציון גואל -   משום דשבי פשע ביעקב. אם היה כתוב 'ולשבי פשע ביעקב ובא לציון גואל', היינו עשויים להבין, שרק עבור השבים בתשובה יבא הגואל, ולא היא, אלא יבא הגואל בזכות השבים בתשובה ויגאל גם את אלו שלא זכו לשוב. שנזכה במהרה לראות בתשובת ישראל השלמה ובביאת גואל צדק במהרה בימינו נאמנה רפאל
שאלה: המשך קפסולות לקפה: האם אפשר לדעת אם המפעל הוא כולו בהשגחה, כיוון שלפעמים יש את אותן קופסאות בדיוק ועל כל קופסא יש רשימה של מדינות. כאשר יש את ישראל ברשימה יש תווית של הכשר. אבל כאשר אין את ישראל אין הכשר. האם זה אומר שזה לא כשר או שבגלל שלא הדפיסו את הכתוביות בעברית אין גם את ההכשר? השאלה נשאלה בהמשך לשאלה "כשרות של קפסולות קפה"
תשובה: ב"ה שלו-ם וברכה, הכשרות גם לפסח ונותן הכשרות מצריך את התוויות שלו. הרב חגי בר גיורא
שאלה: חתימת הברכות: לכבוד הרב שליט"א, נסתפקתי האם חתימת ברכה בלא שם ה מעכבת אם לאו, שאם חתם בלא הזכרת השם יצא מאחר וסו"ס הוזכר השם ולכאורה יש ראיה שאינה מעכבת, ממה שכתב תר"י ושאר הפוסקים שמפני שיש ספק אם צריך לחתום בברכת בורא נפשות לכן אומרים ברוך חי העולמים (וכן לענין מודים דרבנן ) - הרי משמע שאין הזכרת השם מעכבת, שאל"כ לא הועלנו כלום בתוספת זו. ב מראש
תשובה: בברכות בהן תקנו חכמים להזכיר שם ה' הזכרת שם ה' מעכבת. גמר חתימה טובה
שאלה: לימוד תורה בצבא : רציתי לשאול, האם אני בתור חייל קרבי חייב לחטוף תורה כשיש לי קצת זמן פנוי או שאני פטור בגלל שאני ב קרבי? אם אפשר אשמח לדעת אם יש מקורות בספרים לדבר. ב מראש
תשובה: חייל אינו שונה מכל אדם שיש לו חובת תלמוד תורה. אך בהיותו עוסק במצווה, ואין לו אפשרות ללמוד יותר מידי, נדרש ללמוד מה שאפשר. עצתי לחייל קרבי ללמוד 5-10 דקות ביום ולשמור על קביעות בלימוד, שיש לקביעות ערך בפני עצמו שמראה בכך על רצינות.
שאלה: הכנסת ספר בעברית לשירותים: 1. האם מותר להכניס ספר בעברית לשירותים? 2. מה הדין כאשר בספרי סיפורים, כאשר מביאים בהם קטע מפס', או משפט כמו "רק אלוקים יודע"?
תשובה: 1. ספר שאין בו דברי קדושה, כגון: עיתון, מותר. לא המילים בעברית גורמות לקדושה. 2. מותר להכניסו לשירותים, אין זה קדוש, אך אין לקרוא עמוד זה בשירותים ושאר העמודים נחשבים כמכסים אותו.
שאלה: לעשות מצווה כמאמרה: מה זאת אומרת לעשות מצווה כמאמרה, מה הכוונה בזה?
תשובה: ב"ה לך. מצוה כמאמרה הכוונה לקיים את המצוה כמו שהיא אמורה להיות, בשלמות שלה, לא מתוך פשרה עם הצדדים האחרים, ולא בדרכים של לית ברירה. לפעמים אדם עושה את המצוה באופן חלקי, מסיבות שונות של אונס ושל אי ברירה, ואז המצוה חלקית, לכן אנו מתפללים לזכות לקיים את המצוות בשלמות. הרב יצחק גרינבלט.
שאלה: להגיד בעזרת השם: מתי אומרים בעזרת השם, ומה הכוונה באמירה הזאת? ב מראש
תשובה: טוב לומר ב"ה על מעשים שאתה רוצה לעשות, בעיקר על דברים גדולים, ולא ליחס לאדם כוחי ועוצם ידי. אזכרת שם ה' מחזקת את האמונה.
שאלה: לטלטל חרק מת בשבת: לרב! אם יוכל הרב לצרף לתשובות גם מקורות ונימוק בקצרה על מנת להפנים את הכללים בענייני מוקצה אלו. 1) שערה שנפלה על הבגד (וכן חרק) בשבת או הייתה מונחת על הגוף ואני רוצה להסירה, האם מותר לתופסה ביד ולהוריד אותה? 2) שקית טישו שהשתמשתי בה ונגמרה והנחתי אותה ריקה על רגליי מותר, לתופסה אחרי שהנחתי אותה ולזורקה בפח? 3) קראתי פסוק שמע ישראל ושתי הפרשיות בזמן להגר"א ואת פ ציצית אחר הזמן, יצאתי י"ח ק"ש?
תשובה: 1. שערה אינה מוקצה!, חרק הוא מוקצה. איסור טיטול מוקצה הוא רק ע"י כפות הידים ולכן אפשר: א.על ידי המרפק. ב.אפשרות נוספת הנקראת טילטול מהצד (שו"ע שט,ד), מותר בידים לנגוע בדבר אשר יגע במוקצה להסירו לצורך דבר המותר. לדוגמא: הניח מוקצה על הכרית מותר לנער את הכרית שהמוקצה יפול על מנת להשתמש בכרית. 2. מותר השקית אינה מוקצה. 3.כן (משנ"ב נח,כז).
שאלה: כשרות לפסח של חומצה סליצילית: האם חומצה סליצילית (באנגלית: Salicylic acid) בצורת אבקה הנמכרת בבית מרקחת כשרה לפסח? כתיבה וחתימה טובה
תשובה: ב"ה שלו-ם וברכה, למרות שמייצרים חומצה סליצילית גם מערבה, כל דבר צריך גם כשרות לפסח גם כאשר החומר גלם לא חמץ כי צריך שהמפעל יוכשר לפסח ושלא ייצרו דברי חמץ במקום סמוך. כאשר החומר גלם לא נאכל והוא מעורב בחומרים שפוגמים אותו מאכילת כלב, כגון: שמפו, לא צריך כשרות לפסח. הרב חגי בר גיורא
שאלה: קעקוע מדבקה לילד: בס ד השבוע מצאנו בשקית החטיף מדבקת קעקוע שניתן בקלות להדביק על הגוף (וגם להוריד). הבן שלי שאל האם ניתן להדביק לו. הדבקתי לו על גב כף היד, וכשהילד (בן 4 שנים) חזר מהגן הוא ביקש מיד להוריד את הקעקוע והיה מאוד נסער וביקש לא לספר לאבא את מה שהגננת אמרה לו שככה עושים רק גויים ושצריך להוריד אותו. השאלה שלי האם קיים איסור או שיש מניעה או סיבה לא להדביק מדבקה כזאת לילד?
תשובה: התורה אסרה קעקוע הקעקוע הוא אחת התופעות המזעזעות ביותר אדם מקבע צורה על גופו לכל חייו ללא יכולת לשנות אלא בדרכים קשות ומסובכות ולא כל כך יעילות) והתכנים - בושה וחרפה צודקת הגננת יש לחנך ילדים מקטנותם להזדעזע מהתועפה המבישה
שאלה: קציצת ענפים מעץ פרי: בחצר שלי יש עץ רימון ועליו הרבה פירות, ברוך ה. האם לאחר קטיפת הפירות אני יכול לקצוץ את הענפים המפריעים למעבר ברחוב או בכניסה לבית שלי? האם יש כללים מיוחדים בקציצת ענפי עץ פרי?
תשובה: וברכת ד' נחלקו הפוסקים האם יש איסור בל תשחית בענפי עץ, אבל במקרה שאתה מצייר, לאחר הורדת הפירות ומאידך הענף מפריע למעבר, בודאי שאפשר לחתוך. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: חילול מטבע של מעשר שני: יש לי בחצר עצי רימון ולימון. אין לי קרן מעשרות ובדרך כלל אני קונה פירות מעושרים, כך שאיני רוצה להיות מנוי על קרן מעשרות. 1. האם אפשר לייחד מטבע לצורך חילול מעשר שני ולאחר מכן לחלל את המטבע על סוכר ולשטוף אותו בכיור? בכדי שלא תישאר לי מטבע שיש עליה קדושה ואשכח אותה. 2. איזה מעשר יש על לימון בתקופה זו? 3. האם יש צורך בפרוטה חמורה בשביל לעשר את לימון (ואז כדאי להשאיר את המטבע ולא לחללה על סוכר)?
תשובה: וברכת ד' 1. אפשר לחלל מיד את המעשר שני על שווי פרוטה בסוכר, ואפשר לחלל הכל על מטבע ולאחר מכן לחלל את הפרוטה על סוכר. אם הלימון שלך אתה צריך להוסיף חומש. 2. השנה יש להפריש תרומה גדולה ותרומת מעשר, מעשר ראשון ללוי, ומעשר שני לפדות. 3. הלימון כל כך יקר שאפילו התרומת מעשר היא יותר מפרוטה, ולכן לא שייך כאן דין פרוטה חמורה (שזאת מציאות נדירה). כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: שאלה על המאמר הזהרו בבני עניים: א) מדוע נאמר "הזהרו בבני עניים שמהם תצא תורה" ולא נאמר הזהרו בעניים עצמם, האם מהעניים עצמם לא יכולה לצאת תורה, ואם משום שהעניים עצמם הם כבר מבוגרים-הרי גם ר"ע התחיל ללמוד תורה בגיל מבוגר ובכל זאת הפך לגדול הדור. ב) מהיכן מקורו של הפתגם "הצרות באות בצרורות" והאם מקורו הוא ממאמר ח שאחרי העני רודפת העניות. אשמח לקבל תשובות לשאלותי. השאלה נשאלה בהמשך לשאלה "האם מעני יכול לצאת עושר?"
תשובה: א. בוודאי שיש להיזהר גם בעניים עצמם, שהרי ההסברים שבני עניים לא נהנתנים ומוכנים לעבודה קשה קיים גם במבוגרים. עיקר הביטוי הוא לגבי המלמד המורה, שהעצה היא שלא ישקיע יותר בעשירים שיש להם יכולת לתגמל אותו או שהם בעלי השפעה אלא דווקא בתלמידיו שהם בני עניים כי הם מסוגלים להצליח בלימוד יותר. ב. איני יודע את מקור הביטוי. אולם בהחלט נראה שדברי ח שהעניות רודפת אחר העני שייכת פה, למרות שעיקר הביטוי הוא שלעני קשה לצאת ממעגל העניות. כמו כן, גם אצל איוב ראינו שהצרות באות זה אחר זה בתכיפות.
שאלה: שאלה למשמעות הבריאה: הרמח"ל כותב כי הקב"ה ברא את האדם כדי להיטיב עם הנבראים כרגע לשאלה אין זה משנה ההבדלים בפרשנות לעניין זה, אבל הרי נפסק בגמרא כי טוב לו לאדם שלא היה נברא כלל? ו
תשובה: מסביר החתם סופר, שטוב לאדם שלא נברא אם הוא אינו צדיק אבל אם הוא צדיק ומפשפש במעשיו טוב שנברא. זו מסקנת ח "ועכשיו שנברא יפשפש במעשיו", ואז טוב לאדם שנברא. הקב"ה בטובו הגדול דואג לנו ומדריך אותנו שכל ישראל יהיו בבחינת "ועמך כולם צדיקים לעולם ירשו ארץ".
שאלה: שאלת המשך ל: "נתן הנפקד מתנה למפקיד כנגד הפקדון" : האירועים היו חתונה בר מצוה וחגים, והמתנות היו כסף. בנידן דידן הנפקד מת והיורשים אומרים אנחנו לא יודעים כלום. האם יש דרך להוציא את הכסף? השאלה נשאלה בהמשך לשאלה "נתן הנפקד מתנה למפקיד כנגד הפקדון"
תשובה: הסיכוי להוציא את הממון מהיורשים קלוש מאד כיוון שיורשים שטוענים שאינם יודעים פטורים מלשלם ואף שבועה אינם חייבים. שנה טובה! כתיבה וחתימה טובה! הרב כפיר יהודה אלון
שאלה: למי לתת צדקה בחודש אלול ובכלל: חודש אלול הגיע ועמו הפניות המרובות של העמותות השונות והמוכרות. בכל יום אנו מקבלים 2-3 טלפונים המבקשים תרומות. הדבר מעמיד אותנו במצב ממש לא נעים. איך מחליטים למי הכי חשוב לתרום. אנו מבינים את החשיבות של כל עמותה ועמותה וכן חשוב לנו גם לתרום לנזקקים במקום מגורינו. איך מחליטים כיצד לחלק את זה ולמי?
תשובה: עניי עירך קודמים. ועניים לומדי תורה קודמים לעניים אחרים.
שאלה: לשמוע חזן שנדרו הנאה ממנו: חבר נדר, בגלל כעס, להיות מודר מפלוני שמשמש כש"צ בבית כנסת מסוים. שבוע הבא החבר צריך להיות באותו בית כנסת. החבר לא רוצה להתיר את הנדר. האם מותר לו לשמוע את הש"צ בגלל נדרו? המאירי כותב ביומא יט ד"ה המודר, שהמודר הנאה מש"צ מותר לשומעו כיוון שאין הש"צ שליח של המתפללים אלא הוא שליח של הקב"ה, האם כך נפסוק?
תשובה: המאירי מדבר בש"ץ לא בחזן, כלומר: אין הנאה מיוחדת מקולו אלא רק מעצם היותו שליח, ומכיוון שאינו שליח אישי של המדיר מותר. אך חזן שנהנים מקולו זו הנאה אחרת. אם כי, בקול אין מעילה אך אם הוא נדר במפורש שלא ייהנה מקולו צ"ע אם הנדר חל כי אם הנדר לא היה יכול לחול אולי התכוון כיד לשבועה או שיש לחוש לזילותא בנדרים. נלענ"ד שראוי להצריך התרה.
שאלה: שיעור זמן התקיעות: 1- למנהג הספרדים, מה לכתחילה אורך בשניות התקיעה, השברים והתרועה בתשר"ת, תר"ת ותש"ת. 2- כמה מועיל בדיעבד?
תשובה: 1. עפ"י פסיקת הרב אליהו זצ"ל אורך תקיעות תשר"ת היא לכתחילה כ- 5 שניות. וכן השברים והתרועה. ובתש"ת ובתר"ת כ- 3 שניות. ובדיעבד אורך שלוש שניות כשר.
שאלה: מעין שלוש,ק"ש שעל המיטה,טלית קטן ותפילין: על התשובות הקודמות, מאוד עזרת לי! בהמשך יש לי עוד כמה שאלות. 1. בברכת מעין שלוש, מה הפירוש: המחיה, הכלכלה, תנובת השדה, רחם-נא. ועל ציון משכן כבודך, ועל מזבחך ועל היכלך. 2. האם אשכנזים מברכים ק"ש שעל המיטה על שם ומלכות אחרי חצות? 3. האם צריך לברך על הטלית קטן (אין לי טלית גדול) אחרי שאני לובש או שצריך לפני שאני לובש? (ואם כן האם אפשר לברך על הטלית קטן כמה דקות אחרי שלבשתי אותה?) 4. מה מותר לי לדבר עם התפילין ומה אסור? אם קוראים לי בשמי האם מותר לי לענות ולומר שאני עסוק בהנחת תפילין? והמשך כך!
תשובה: לך. ברשותך אעבור ישירות אל שאלותיך אחת לאחת בעזרת ה'. 1. במקומות רבים יש ואפשר גם לקנות, סידורים וברכונים מפורשים, כדאי ללמוד באופן מסודר את הפירושים האלו, ומהם תקבל המון. 2. יש בכך דעות שונות בין הפוסקים, אך רוב רובם של הפוסקים כותבים שיקראו עם ברכה, וכך למיעוט ידיעתי המנהג המקובל. 3. עדיף רגע לפני שלובשים, כשאתה אוחז אותה ביד, אז לברך, ואם לא אז תוכל אחר כך. 4. בזמן שמניחים את התפילין לא מדברים כלל, ורק לאחר מיכן מותר לדבר ולענות למי שקורא לך. כמובן שחשוב לזכור את התפילין ולדבר רק דברים מתאימים כשהם על האדם. בברכת והצלחה רבה הרב יצחק גרינבלט.
שאלה: סעודה בתום 11 חודש: רציתי לדעת את חשיבות הסעודה בחודש ה-11 לשנת אבלות, ובנוסף לדעת האם כשמפסיקים להגיד קדיש זה לכל השבוע באופן כללי או שאפשר לומר בזמן תפילה או שיעור תורה וכיוצא בזה?
תשובה: 1. נוהגים להביא כיבוד לברכות לאחר 11 חודשים. והעיקר, לאחר 12 חודשים ביום הפטירה עושים אזכרה וכך שומרים מידי שנה על תאריך זה לקיים בו אזכרה ושאר מנהגי יום השנה. 2. קדיש על ישראל מותר לומר גם בזמן ההפסקה (מותר לכל העדות). צרור החיים עמ' 106,114,
שאלה: תפקידי בעולם הזה: איך אני יודעת מה תפקידי בעולם? יכול להיות שאדם נפטר ולא עשה את תפקידו? השאלה נשאלה בהמשך לשאלה "הכנה לחיים - כל החיים"
תשובה: ב"ה לך. שמחתי מאוד לקבל את שאלתך היפה. למרות שהיא כל כך קצרה, היא מאוד עמוקה וחשובה מאוד. אכן, לכל אחד יש תפקיד בעולם, והוא צריך לשאוף לממש את התפקיד הזה, אך כיצד יכול האדם לדעת מה התפקיד שלו? בעבר, הייתה נבואה בעם ישראל, האדם היה יכול לגשת את הנביא ולשאול אותו, והנביא על ידי נבואה היה יכול לומר לאדם מה עניינו בעולם, ומה הוא צריך לעשות כדי למלא את תפקידו, אך אנו לצערנו הרב חיים במציאות שעדיין לא חזרה הנבואה, ועדיין אנו בדברים לא מעטים מגששים באפלה, מתפללים לאבינו שבשמים שיפתח את עינינו ונזכה באמת לכל הדברים הגדולים והחשובים שאנו מיועדים להם ועדיין לא זכינו. אך בינתיים כיצד אדם יכול לדעת? אחד מהיסודות הגדולים ביותר לכל החיים האמוניים שלנו הוא לדעת שה' מנהיג אותנו ומוביל אותנו. ה' יתברך לא רק בחר לנו יעוד בעולם הוא גם מוביל אותנו אל היעוד הזה. הוא ברא אותנו במקום המתאים ביותר שממנו נקנה את היסודות למילוי התפקיד שלנו, הוא יתברך מוביל אותנו צעד אחר צעד, בחיים שלנו, עד שנגיע לשלב שבו אנו נדע באופן ברור מאוד מה התפקיד שלנו. כל מה שאנו נעבור עד אז יהיה חלק מה"הכשרה" שלנו לאותו תפקיד חשוב מאוד. את התפקיד אנו נגלה בעצמנו, אם באמת נהיה פתוחים לראות את האותות שה' שולח לנו, אם אנו נהיה מסוגלים להתבונן במה שקורה איתנו ולהתקדם מכל דבר, ואם נדע לראות את ה' שמתגלה אלינו אין ספור פעמים בחיי היום יום שלנו, ומכוון אותנו אל היעוד המיוחד הזה שלנו. יודע אנו שתשובתי לא פשוטה, היא דורשת המון, אך היא דרך של אנשים גדולים, ואני מאמין שמי ששואל על היעוד שלו ועל התפקיד שלו הוא אדם גדול שבעזרת ה' יזכה לגלות ולהופיע את היעוד שלו בשלמות גדולה, ומתוך אמונה אמיתית בה'. היי חזקה והמשיכי לצעוד, ראי את האותות שה' מראה לך, ולאט לאט תגיעי אל היעוד שלך ואל התפקיד הנכסף. שתהיה לך שנה טובה. הרב יצחק גרינבלט.
שאלה: האם מותר להשתמש בקליפס בשבת: יש לי קליפסים מפלסטיק שאני שם אותם על מנת לאטום את שקיות המזון, האם מותר להשתמש בכאלו בשבת?
תשובה: מותר
שאלה: חדר אוכל בבית כנסת ארעי: בישיבה שלנו יש מצוקת מקום קשה. בשל כך אחת הכיתות משמשת כבית כנסת ארעי (אף שלא יועדה לכך מתחילה). כיום יש צורך למצוא מקום מרוכז בו יוכלו התלמידים לאכול ואין מקום גדול מלבד אותה כיתה. האם ניתן לאכול בכיתה זו באופן קבוע (בנוסף לתפילות), מבחינה הלכתית ובחינה חינוכית? אשמח גם למקורות בעניין.
תשובה: היות וזה ארעי, אין בזה קדושת בית כנסת. כמו שמותר לאכול בבית המדרש לתלמידים כי עבורם זה כמו ביתם, וזהו מקום שאין בו קדושת בית כנסת.
שאלה: ניקיון: למה אסור לסחוט סמרטוט ולקרצף בשבת? השאלה נשאלה בהמשך לשאלה אישית
תשובה: סחיטת סמרטוט בשבת יש בה איסור של כיבוס (מלבן), שהרי אתה רוצה את הסמרטוט נקי בכדי לנקות איתו את האוטו. כמו כן, אם אתה צריך את המים, שהם ינקו את האוטו (בהעברת סמרטוט רטוב על האוטו), יש גם איסור דש. (משנה ברורה שב, לט) בנוסף, לא ראוי להעביר את השבת בניקוי ובדברים דומים.
שאלה: עבודה כמוקדן בחדר בקרה: מותר לעבוד בשבת בחדר בקרה של אבטחת עסקים?
תשובה: אם מדובר כשאין בעיה של פיקוח נפש אלא בבעיה ממונית, זו עבודה שאסורה בשבת.
שאלה: כמה תקיעות יש לתקוע לזקנים: בעל תוקע שתוקע להרבה זקנים. מה עדיף, לתקוע 30 קולות בכל מקום אך אז הוא יספיק לקצת מקומות או שיתקע 10 קולות ואז יספיק ליותר מקומות?
תשובה: מכיוון שישנם שיטות שמדאורייתא עשר קולות מספיק, עדיף שיזכה יותר מבוגרים בעשר קולות מאשר פחות בשלושים. וראוי שיתקע שלוש פעמים תשר"ת (במקום תשר"ת תש"ת ותר"ת).
שאלה: ירקות חיים במסעדה לא כשרה: לכבוד הרב. האם מותר לאכול ירקות חיים חתוכים במסעדה לא כשרה בחו"ל?
תשובה: ב"ה שלו-ם וברכה קיימים שני חששות: א) שחתכו בסכין שנשארו עליה שומן לא כשר והוא נדבק בירקות. ב) כאשר חותכים ירקות חריפים כגון: בצל, שום וצנון גם שהסכין נקי ולא השתמשו בו 24 שעות הירקות מקבלים את טעם הטרף הבלוע בסכין. לכן אין לאכול ירקות חתוכים אלא אם כן ברור שחתכו בסכין נקי שמשתמשים בו רק לירקות ולא לחיתוך נקניק. הרב חגי בר גיורא
שאלה: יום העצמאות: הכוונה שלי שיום העצמאות יוצא בימים של תקופה שנפטרו 24,000 תלמידים של ר עקיבא ויש דיני אבלות מעט וביום העצמאות אני הולך למכור בדוכן באזור המסיבות של יום העצמאות. אז השאלה שלי האם מותר למכור שם? וברצוני להדגיש שבזמן המכירה אני כל כך עסוק שאני לא מאזין למוזיקה. השאלה נשאלה בהמשך לשאלה אישית
תשובה: ביום העצמאות מותר לשמוע מוזיקה.
שאלה: נעלי קרוקס שמחליפות צבע בשבת: קניתי נעלי קרוקס שמחליפות את צבען בשמש (אין גבול להמצאות מסתבר.). האם מותר לנעול נעל כזו בשבת?
תשובה: מכיוון שזה נעשה מאליו ואין האדם עושה דבר, מותר.
שאלה: הדבקה בשבת על נייר שקוף: לרב אך אבקש הבהרה. הרב אוסר גם אם ההדבקה היא על נייר שקוף, שאם מוציאים אותו הוא נשלף בקלות המדבקה לא נקרעת? השאלה נשאלה בהמשך לשאלה "לבר שרוולים למעיל על ידי רוכסן"
תשובה: אם זו מדבקה הנשלפת בקלות וניתן להדביקה עוד כמה פעמים, מותר.
שאלה: קעקוע בשיטת איפור קבוע: קראתי שהרב עובדיה נתן היתר לעשיית איפור קבוע. האם מותר לעשות קעקוע בגוף בשיטת איפור קבוע (בשכבה החיצונית של האפידרמיס) שנעלם לאחר מס שנים?
תשובה: לעשות איפור קבוע מותר, וכפי שציינת הגר"ע יוסף שליט"א מתיר ועוד רבנים רבים מתירים בעת הצורך. הרחבת תשובה : כתובת קעקע אסורה מהתורה כאשר נעשים שתי פעולות, של צריבה ומילוי בצבע. ואם נעשית פעולה אחת, כמו במקרה זה, מותר לצורך איפור קבוע כמו גבות לנשים או לכסות צלקות בראש (גם אצל גברים). ובנוסף, ההיתר מסתמך על כמה ספיקות בענייני כתובת קעקע. א. הכתובת המדוברת אינה לעולם. ב. אין כתיבת אותיות. ג. אינו לשם עבודה זרה. (כך פסקו הרשל"צ הגר"ע יוסף טהרת הבית ח"ג עמ כט, הגר"ד ליאור, הגר"י יעקב אריאל, שו"ת ברכת חיים, הרב נבצאל בספר 'והיה העולם')
שאלה: העתקה במוסד כופרני: אני לומד במכללה לחינוך דתית המלמדת גם הרבה כפירה לא עלינו. אני רוצה להיות מורה אך המדינה מחייבת אותי ללמוד במסודות אקדמיים שלא מחנכים ליראת שמיים. האם בשל כך מותר לי להעתיק במבחנים והרי אני כלל לא רוצה את התואר הזה ופשוט מחייבים אותי?
תשובה: לאדם ישר אין לעשות כן, וכן אין להיכנס לשיעורים בנושאי הכפירה.
שאלה: מתי לכוון : אומרים שצריך לכוון בברכות כמו, למשל, לכוון שאני מברך על התפילין לפטור תפילין של ראש או לכוון לפטור כל מאכל שיביאו לי מסוג הברכה וכדומה. מתי צריך לכוון את אותה כוונה, האם לפני שאני מברך? והאם אפשר אחרי שאני מברך? על כל העזרה הנפלאה!
תשובה: , המקיים מצווה צריך לכוון לפני שמברך שהוא מקיים המצווה לעשות רצון ה'. שאדם אוכל מכוון לפני הברכה לפטור את המזון מאותו המין על מנת לא לגרום לברכה שאינה צריכה.
שאלה: סוכה מתחת לפרגולה - אפשרי?: רצינו לשאול כמה שאלות לגבי סוכה: יש לנו מרפסת פתוחה די גדולה שחלק תחום ממנה (כ- 3 מ על 4 מ ) מקורה עם פרגולת עץ. חשבנו שיהיה נוח להקים שם סוכה. שאלתנו היא האם סוכה שנקים בשטח שמקורה עם פרגולה תהיה כשרה? האם הפרגולה יכולה לשמש כסכך בפני עצמה? כמה פרטים כדי לנסות לתת תמונה ברורה: - הפרגולה עשויה מעץ, בצורת שתי וערב, כשכל "חור" הוא בגודל של כמה סנטימטרים. הפרגולה מותקנת בגובה 2.85 מ מהרצפה. - החלק שמקורה בפרגולה הוא מעין מבנה פתוח עם קשתות שצמוד בחלקו לקירות הבניין. - במידה שתוקם סוכה במתחם הזה, פאה אחת של הסוכה תשיק לקיר עם דלת זכוכית גדולה (כניסה לסלון הדירה), פאה שניה לקיר עם חלון לדירה, פאה שלישית תשיק לחלון פתוח כלפי חוץ עם מעקה זכוכית ופאה רביעית פתוחה לגמרי לכיוון המשך המרפסת שאינו מקורה כלל. לשאלותינו אלו קיבלתי כבר מספר תשובות שונות אחת מהשניה. חלק אומרים שאין בעיה לבנות סוכה תחת פרגולה ושגם אפשר להשתמש בפרגולה כסכך, אחרים אומרים שמאחר שעצי הפרגולה מורכבים בעזרת ברגים ומסמרים, סוכה שתוקם תחתיה לא תהיה כשרה. ועוד עניין עולה כאן. מאחר שהגובה הסטדרטי של הסוכות הנמכרות בשוק הינו 2.10 מ, יהיה מרווח של 75 ס"מ מהקורות העליונות של הסוכה עד לפרגולה שנמצאת בגובה 2.85 מ. השאלה היא, אם אנחנו רוצים לקבל "אווירה" של סוכה אמיתית, ולהוסיף איזשהו סוג של סכך כשר (כפות תמרים, קני סוף וכו ), על הסוכה בגובה 2.10, אם זה כשר כמעל הסכך הזה יש פרגולה? אמרו לנו שמעל סוכה וסכך אסור שיהיה משהו. גם לא פרגולה עם חורים גדולים. אגב, יש לנו אפשרות להקים סוכה רגילה וסטנדרטית בחלק הפתוח של המרפסת אבל מטעמי נוחות אנחנו מעדיפים להקים אותו בחלק התחום המקורה בפרגולה, אם זה אפשרי כמובן. חשוב לציין, שאין לנו עדיין סוכה ואנו מעוניינים להזמין סוכה לפי מידות מיוחדות (זה אפשרי) של המתחם הזה שאנחנו מדברים עליו ולכן מאוד מאוד חשוב לנו להבין לפני שאנחנו מזמינים האם הסוכה תהיה כשרה במתחם הזה והאם בנוסף לקורות המתכת והבדים גם להזמין סכך עם במבוקים שיתמכו או שהפרגולה תשמש כסכך.? נודה לתשובות מהמבינים בעניין. מראש ושנה טובה.
תשובה: 1. אפשר להשתמש בפרגולה לסוכה! (יש מחמיר במסמרים אך לא חוששים לדעה זו אלא פוסקים כדעת השולחן ערוך שמותר מעמיד דמעמיד) 2. לא ברור לי האם הפרגולה עושה מספיק צל יותר משמש - נראה לי מדבריך שלא - ולכן נדרש סכך נוסף לפרגולה. ולכן - מותר להשתמש בפרגולה כסוכה ולהוסיף סכך על מנת שיהיה צל מהגג בשטח הסוכה, ויש לכם שלוש דפנות ויש לכם סוכה כשירה. אפשרות שניה - לקנות סוכה 'לנצח' למרות שיש פרגולה למעלה (תרכח, א) כיון שיש בה 'חורים גדולים' כפי שכתבת (שם, ביה"ל ד"ה 'והני מילי שיכולה').
שאלה: מתי אומרים "מים אחרונים חובה": האם אפשר לומר מים אחרונים חובה לאחר שאני מנגב את האצבעות במגבת או שצריך לפני?
תשובה: האמירה ' מים אחרונים חובה' נאמר כדי לומר דברי תורה על השולחן (בשם בא"ח) אין להפסיק בדיבור בין נטילה לניגוב לכן לומר לפני הנטילה.
שאלה: מועד אזכרה במוצאי יום כיפור: אבי נפטר במוצאי כיפור - י"א תשרי - לפני כארבע שנים. רצינו לוודא שאנו עורכים את האזכרה לזכרו במועד הנכון. אנו נוהגים לערוך את האזכרה מדי שנה, ב- י"א בתשרי ביום, לפני שקיעת החמה. האם אנו פועלים נכון? האם עדיף להקדים את מועד האזכרה לתאריך אחר? אם כן - כמה צריך להקדים? אודה על תשובה בהקדם, כדי שנוכל ליישם בע"ה בשנת תשע"ג.
תשובה: אזכרה של יום השנה נקבעת ביום הפטירה, ובמקרה זה בי"א בתשרי, והנכם עושים את המעשה הנכון ולקיים את האזכרה באותו היום.
שאלה: לקנות אצל בעל חנות שסרח: אנו גרים בעיירה קטנה (שתושביה שומרי מצוות ורובם בני תורה) שרחוקה יחסית מהעיר. בעיירה חנות לממכר מוצרים חיוניים. פורסם בעיירה כי בעל החנות, אדם נשוי ובעל משפחה, פגע באחת מעובדותיו הנשואות והתנהג בה במעשים לא צנועים כנגד רצונה. בעל החנות הודה במעשיו ואף הקפיא את חברותו ממשרה ציבורית עקב כך. לאחר מכן הסתבר שזו לא הפעם הראשונה בה נהג כך. המתלוננות פנו למשטרה ומתנהל נגדו הליך משפטי. כיצד יש להתיחס להמשך הרכישה בחנותו. האם יש עניין להחרים אותו? (מצד אחד למען יראו ויראו וגם ירתיע אותו מלהמשיך את מעשיו. מצד שני יש חשש שחנותו תסגר ותקופה מסוימת יימנעו מצרכים חיוניים מאנשים שאין ביכולתם ליסוע לעיר). האם יש התיחסות כללית בהלכה שנוכל ללמוד ממנה "קריאת כיוון" להתנהגות אם אדם שכזה?
תשובה: אם הוא חזר בתשובה ותיקן את מעשיו, ניתן לקנות אצלו. אך אם לא, על הציבור להביע את סלידתו בכך שאין לקנות אצלו יותר. וזה יגרום שהוא יעזוב את המקום ולא ימשיך במעשיו הרעים, במקום זה לפחות.
שאלה: האם זה חילול שבת?: כמה שאלות לגבי שבת. 1. אם בטעות ישבתי על הספה ונקרעו התפרים של הכיסוי ואם התפרים של המכנסיים נקרעו או הכפתור של המכנסיים נקרע או נפרם, האם נתחייבתי? 2.אם ישבתי על אבנים קטנות ובטעות נגעתי בריצפה ונידבק לי לכף היד אבן קטנה או חול ונפלה חזרה, האם נתחייבתי? והמשיכו כך!
תשובה: ב"ה לך. אשרך שחשוב לך כל כך לשמור על כל פרטי המצוות וההלכות. לפי ההלכה רק אם קרעת בכוונה את החייב, ואם זה נקרא בלי כוונת אתה לא חייב. וכן לגבי ישיבה על אבנים קטנות, הואיל וזה מותר, גם אם נדבקו לך אבנים אין בכך בעיה. הרב יצחק גינבלט
שאלה: לעלות לפרשת הקללות בכי תבוא: מה העניין שלא מעלים אחד מהציבור לפרשת הקללות? איפה המקור למנהג זה וכמה יש לחשוש לכך? ואם חוששים, אז מדוע שהגבאי יעלה - מה ההבדל בין הגבאי לשאר הציבור?
תשובה: לפרשת הקללות ניתן לעלות כל אחד מן הציבור. יש המעלים מי שמתנדב ויש המעלים אחד מבעלי התפקידים בציבור לפרשת הקללות. גמר חתימה טובה